
Tallinna mnt 55, 55d, 55e, 55f, 55g maa- ala detailplaneeringu nimetuse, tellija ja lähteülesande muutmine.
1. Asjaolud ja menetluse käik
Detailplaneeringu algatamise ettepaneku on esitanud MAXIMA Eesti OÜ  volitatud isiku Yaron Yalonetsky isikus.  

Detailplaneeringu koostamise eesmärgiks on planeeritaval maa-alal asuvate kinnistute liitmine; ehitusõiguse määramine kaubandus- ja vabaaja keskuse ehitamiseks; heakorrastuse, haljastuse, liikluskorralduse (ligipääsude ja parkimise) ja jalakäijate teede lahendamine; tehnovõrkude asukoha määramine ning varustamisega lahendamine. Planeering muudab osaliselt üldplaneeringut. Planeeringu koostamise käigus on tekkinud vajadus laiendada planeeringuala piire ning avalduse planeeringuala laiendamiseks on esitanud Narva KVP OÜ Petras Tereskevic’ i isikus.
Planeeritava ala pindala on laiendamisega ca 7,7 ha. Detailplaneering algatati Narva Linnavolikogu 15.03.2007.a. otsusega nr 90. 
2. Õiguslikud alused
Haldusmenetluse seadus §64 lõike 1 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. Kohaliku omavalitsuse korralduse seaduses §22 lõike 1 punkti 37 alusel volikogu ainupädevusse kuuluvad muud seadusega ainupädevusse antud küsimused. 
3. Narva Linnavolikogu otsus
3.1
 Muuta Narva Linnavolikogu 15.03.2007.a. otsuse nr 90 tekstis sõnad “Tallinna mnt 55, 55d, 55e, 55f, 55g maa- ala detailplaneering” sõnade “Tallinna mnt 55, 55d, 55e, 55f, 55g ja 57, 57a ning nende lähiala detailplaneeringu” vastu.
3.2  Muuta Narva Linnavolikogu 15.03.2007.a. otsuse nr 90 punktis 3.1 tekstis sõnad „Tellija: MAXIMA Eesti OÜ, volitatud isik Yaron Yalonetsky isikus“ sõnade „Tellija: Narva LV Arhitektuuri- ja Linnaplaneerimise Amet“ vastu. 
3.3 Muuta Narva Linnavolikogu detailplaneeringu algatamise 15.03.2007.a. otsuse nr 90 punkt 3.9 lisa 1 (lisatud).

4. Rakendussätted
4.1  Otsus jõustub teatavaks tegemisest.
4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

Mihhail Stalnuhhin

esimees

